《题赵集贤桃源图》
清代·万方煦

桃花开落一千年，落英墨泪红斑斑。白雁飞来天地改，人间那复有桃源。

云树苍苍烟水暮，花开远近渺何处。地坼天分了不知，一片赵家乾净土。

哀哉王孙泣迷途，渊明记载亦模糊，武陵仙境今则无。

莫谓仙境今世无，青溪红树在此图。陇湟兵气秦人吁，傥可往者吾其徂。

作者简介：万方煦，字伯舒，一字对樵，浙江山阴人。有《豫斋集》。